CELEX: 32014R1034
Language: hu
Date: 2014-09-25 00:00:00
Title: A Bizottság 1034/2014/EU végrehajtási rendelete ( 2014. szeptember 25. ) egyes áruk Kombinált Nómenklatúra szerinti besorolásáról

1.10.2014   
            
            
               HU
            
            
               Az Európai Unió Hivatalos Lapja
            
            
               L 287/1
            
         A BIZOTTSÁG 1034/2014/EU VÉGREHAJTÁSI RENDELETE
   (2014. szeptember 25.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. szeptember 25-én.
      
         
            a Bizottság részéről,
         
         
            az elnök nevében,
         
         Heinz ZOUREK
         
            adóügyi és vámuniós főigazgató
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  „Pick-up” típusú új gépjármű, amely kompressziós gyújtású, belső égésű, dugattyús, 2 179 cm3 hengerűrtartalmú motorral, valamint öt előremeneti és egy hátrameneti fokozatú kézi sebességváltóval rendelkezik. Bruttó össztömege körülbelül 2 950 kg teljes terhelhetősége körülbelül 1 000 kg. A tengelytávolsága 3 150 mm.
                  A gépjármű két különálló részből áll:
                  
                              —
                           
                           
                              Négyajtós fülke – valamennyi ajtó ablakkal ellátott – és öt ülés – köztük a vezetőülés – amelyek két sorban helyezkednek el (két első ülés és három hátsó ülés). A fülke szabványos belsővel rendelkezik. A légkondicionáló berendezés kézi vezérlésű, a szabványos ülések állítható hárompontos biztonsági övvel vannak ellátva, az első ülések fejtámlája, a kormányoszlop és az utastér megvilágítása állítható. Rádióműsor-vevőkészülékkel van felszerelve.
                           
                        
                              —
                           
                           
                              A nyitott raktér hosszúsága 1 429 mm, amit a rakomány rögzítésére szolgáló rögzítőkampókkal látták el.
                           
                        
               
                  8703 32 19
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 8703, a 8703 32 és a 8703 32 19 KN-kód szövege határozza meg.
                  A 8704 vámtarifaszám alá áruszállításra szolgáló járműként való besorolása kizárt, tekintettel rendeltetésére, amely szorosan kapcsolódik a jármű objektív jellemzőinek összességéhez és általános megjelenéséhez, amely alapján a járművet elsősorban személyek szállításra alakították ki. A luxusberendezések hiánya nem zárja ki személyszállító gépjárműként történő besorolását. A gépjármű két sor üléssel rendelkezik és az áruszállításra szolgáló felület maximális belső hosszúsága a tengelytávolság 50 %-ánál kisebb (lásd még a 8703 vámtarifaszámhoz tartozó Kombinált Nómenklatúra Magyarázatot).
                  A járművet ezért a 8703 32 19 KN-kód alá, elsősorban személyszállításra tervezett, új gépjárműként kell besorolni.